my en my my my my my my my en en my my my my my my my my my en my my my my my my my my en en ru my my my en en ru en ru my br my en en en en en en sv fr de de fr my my my my my my my my my el my my my my my my hu my en my my my el my my my el my my my my my my my my el my en en en my en en nl en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
ဓာတ်ပုံသတင်းများ
Advertisement
Advertisement
မြန်မာနှင့်ကုလတို့ အာရုံစိုက်ရမည့် နိုင်ငံရေးပြုပြင်ပြောင်းလဲမှုများ [---Advertorial---]
မြန်မာနှင့်ကုလတို့ အာရုံစိုက်ရမည့် နိုင်ငံရေးပြုပြင်ပြောင်းလဲမှုများ [---Advertorial---]
Written by  Super User
Tuesday, November 17 2015 00:00
Rate this item
အောင်မြင်မှုများစွာရရှိထားသော ကုလသမဂ္ဂသည်အားနည်းချက်၊ လွဲမှားချွတ်ယွင်းချက်များဖြင့် လောင်းရိပ်မိမှုများရှိနေ တတ်သည်။ ပြုပြင် ပြောင်းလဲရေးသည် ကုလသမဂ္ဂ အဖွဲ့ အစည်းသာမက အဖွဲ့ဝင်နိုင်ငံများ၊ သက်ဆိုင်ရာဒေသများနှင့် ကမ္ဘာတစ်ဝန်း အထိပါ ကျယ်ကျယ်ပြန့်ပြန့်အ ကျိုးဖြစ်ထွန်းစေမည်ဖြစ်သည်။ ကမ္ဘာကြီးတွင် ကမ္ဘာလုံးဆိုင်ရာပြဿနာ စိန်ခေါ်မှုများ မြင့်မားလာချိန် ပြုပြင်ပြောင်းလဲရေးဆိုသည်မှာ အလိုအ လျောက်ဖြစ်တည်လာသော ကိစ္စရပ်တစ်ခုဖြစ်လာသည်။
ကုလသမဂ္ဂနှင့် မြန်မာနိုင်ငံတို့၏ သတိပြုဖွယ်ရာ ပူးပေါင်းဆောင် ရွက်မှုများ
-    ၁၉၅၀ ခုနှစ် ကုလသမဂ္ဂအထွေထွေညီလာခံတွင် မြန်မာနိုင်ငံ အရှေ့ပိုင်း တရုတ်နိုင်ငံသား လက်နက်ကိုင်အဖွဲ့အရေး ဆွေး နွေးညှိနှိုင်း
-    ၁၉၈၇ ခုနှစ်တွင် မြန်မာနိုင်ငံကို  LDC စာရင်းသွင်းရန် တင်ပြ
-    ၁၉၈၈ ခုနှစ်မှ ၂၀၁၀ ခုနှစ်အတွင်း ကုလလုံခြုံရေးကောင်စီမှ မြန်မာနိုင်ငံအပေါ် သဘောထားများထုတ်ပြန်
-    မြန်မာနိုင်ငံလူ့အခွင့်အရေးအတွက် ကုလအထူးကိုယ်စားလှယ် များထားရှိ
-    မြန်မာနိုင်ငံတွင်း ငြိမ်းချမ်းရေးဆွေးနွေးညှိနှိုင်းမှုများတွင် လေ့ လာစောင့်ကြည့်သူများထားရှိ
-    သဘာဝဘေးအန္တရာယ်ကယ်ဆယ်ရေးနှင့်ပြန်လည်ထူထောင် ရေးလုပ်ငန်းများစသည်တို့မှာ မြန်မာနိုင်ငံနှင့်ကုလသမဂ္ဂအဖွဲ့အစည်းကြား ကဏ္ဍအသီးသီးမှဆက်ဆံရေးပင်ဖြစ်သည်။
မြန်မာနိုင်ငံ၏ ပြန်လည်ပူးပေါင်းဆောင်ရွက်မှုနှင့် ပြောင်းလဲမှု
**************************************************
အချိန်အခါ နှောင့်နှေးခဲ့သော မြန်မာနိုင်ငံ၏ ပြန်လည်ပူးပေါင်း ဆောင်ရွက်မှုများမှာ ချီးကျူးဖွယ်ရာဖြစ်ခဲ့သော်လည်း တန်ပြန် အကျိုးသက် ရောက်မှုများမှာ အပြုသဘောဆောင် မှု နည်းပါး သကဲ့သို့ ကျေနပ်လက်ခံ ဖွယ်ရာမရှိခဲ့ပေ။ စီးပွားရေးကဏ္ဍတွင်လည်း မျက်မှောက်ကာလ ရင်းနှီး မြှုပ်နှံမှု၊ ဖွံ့ဖြိုးတိုးတက်ရေးထောက်ပံ့ကူညီမှု များနှင့် ဘဏ် လုပ်ငန်း များမှာ ထင်ရှားသော သာဓက များကို ပြသ နိုင်လိမ့်မည်။  မြန်မာနိုင်ငံသည် ယခုနှစ် အတွင်း အာဆီယံစီးပွားရေးအသိုင်းအဝန်းတွင် အပြည့်အဝပါဝင်ရန် စီစဉ် ထားခဲ့ပြီး ကြိုတင်ပြင် ဆင်မှုများမှာ ပီပြင်မှုမရှိလှသည်ကို တွေ့မြင်ရသည်။လူမှုရေးကဏ္ဍတွင်လည်း အထူးသဖြင့် ပညာရေးနယ် ပယ်သည် နောက် ကောက်ကျ ကျန်နေခဲ့သည်။ မြန်မာနိုင်ငံ ၏ အနာဂတ်မှာ စိုးရိမ်ဖွယ်ရာ အခြေအနေထက် အရေးပေါ်လို အပ်သော အနေအထားသို့ပင် ရောက်ရှိ နေခဲ့သည်။ နိုင်ငံတွင်း မြေယာ၊ အလုပ်သမားနှင့် စီးပွားရေးဖွံ့ ဖြိုးတိုး တက်မှုတို့မှာ အလေးထား ဂရုပြုရန် လိုအပ်နေသည်။ မြေယာနှင့် အလုပ် သမားကဏ္ဍတို့သည် နိုင်ငံတွင်း ဆိုးရွားသော အခြေအနေ တွင် ရောက်ရှိ နေပြီး တတိယစီးပွားရေး ပြဿနာသည် အကြီးမားဆုံးထိခိုက်ဆုံးရှုံးမှု ဖြစ်သည်။
မြန်မာနိုင်ငံ၏ စီးပွားရေးသည် ဖွံ့ဖြိုးတိုးတက်မှုရှိလာခဲ့သည် မှာ ငြင်းဖွယ်ရာမရှိသော်လည်း လုပ်ပိုင်ခွင့်အာဏာနှင့်ကြွယ်ဝ ချမ်းသာမှု တို့၏အခွင့်အလမ်းများကြောင့် များစွာ အပြောင်း အလဲဖြစ်စေခဲ့သည်။ ယင်းအခြေအနေအပေါ် အစိုးရနှင့် အစိုးရအတိုက်အခံ နှစ်ဖက်စလုံးမှ စိတ်ဝင်စားမှု နည်းပါးနေခြင်းမှာ စိတ်မကောင်းဖွယ်ရာဖြစ်သည်။
သဘာဝအရင်းအမြစ်ပေါကြွယ်ဝသော မြန်မာနိုင်ငံသည် များစွာသော ဆိုးမွေများကို စာဖွဲ့ရင်းမှ နှစ် ၆၀ ကာလကြာမြင့် သည့် တိုင် အပြောင်း အလဲမရှိတောင့်ခံခဲ့သည်။ မြန်မာနိုင်ငံသည် သဘာဝ အရင်းအမြစ်ပေါကြွယ်ဝ သော နိုင်ငံဖြစ်ခဲ့သည့်တိုင် ဖွံ့ဖြိုးတိုး တက်မှုတွင် နောက်ကျကျန်နေခဲ့သည်။ ထို့ကြောင့် နိုင်ငံ၏ သယံဇာတကြွယ်ဝချမ်းသာမှုကို အရင်းတည်၍ ဖွံ့ဖြိုး တိုးတက်မှုအသီးအပွင့်များ ဝေဆာလာစေရန် ပြုစုပျိုးထောင်မှု ပြုရမည်ဖြစ်သည်။
ထပ်လောင်းဆို ရလျှင် မြန်မာနိုင်ငံ၏ သဘာဝအရင်းအမြစ်၊ အမျိုး သားရေး၊ နိုင်ငံတကာရေးရာ၊ နိုင်ငံရေးအခြေ အနေအရပ်ရပ် မှာ ခက်ခဲ ကျပ်တည်းသော အခြေအနေကို ရောက်ရှိနေခဲ့ သည်။ မြန်မာနိုင်ငံတွင် ၁၉၈၈ ခုနှစ် အရေးအခင်းပေါ်ပေါက် ခဲ့ခြင်းကြောင့် စစ်တပ်အာဏာသိမ်း မှုဖြစ်ပွားခဲ့ပြီးနောက် နိုင်ငံရေးမှာ စစ်တပ်၏ ထိန်းချုပ်မှုအောက်တွင် ရှိ နေခဲ့ပြီး စီးပွားရေးတွင် တစ်စိတ်တစ်ပိုင်းသာ လမ်းပွင့်ခဲ့သည်။ စစ်တပ်၏ ဖိနှိပ်ချုပ်ချယ်မှု၊ လူ့အခွင့်အရေးချိုးဖောက်မှုများကြောင့် အနောက်နိုင်ငံ များက ဆန်ရှင်များဖြင့် ပိတ်ဆို့အရေး ယူမှုများပြုလုပ်ခဲ့သည်။ အိမ်နီးချင်း နိုင်ငံများမှ နိုင်ငံခြား ရင်းနှီးမြှုပ်နှံ မှုများဝင်ရောက်ခဲ့သော်လည်း နိုင်ငံ၏သဘာဝသယံဇာတ အရင်းအမြစ်များဆီကိုသာ ဦးတည်ခဲ့ကြသည်။လက် ဝါးကြီးအုပ် ခရိုနီစီးပွားရေးအတန်းအစားတစ်ရပ် အားကောင်းလာခဲ့သော ကြောင့် ခရိုနီလုပ်ငန်းရှင်များသည် နိုင်ငံ၏ သဘာဝသယံ ဇာတအရင်းအမြစ် များကို အဟန့်အတားမရှိ ရယူနိုင်ခွင့်နှင့် အတူ ကြွယ်ဝချမ်းသာမှုနှင့် နိုင်ငံ ရေးအပေါ် လွှမ်းမိုးနိုင်မှုပါ ရှိခဲ့ကြသည်။ နိုင်ငံခြားရင်းနှီးမြှုပ်နှံမှုများမှာ လည်း စွမ်းအင်နှင့် သဘာဝအရင်း အမြစ်လိုအပ်ချက်ကြီးမားသော အိမ် နီးချင်း ထိုင်းနှင့်တရုတ်နိုင်ငံမှ အဓိက ဝင်ရောက်လာခဲ့သည်။
မြန်မာနိုင်ငံ၏ ကုန်ထုတ်လုပ်မှုနှင့် ဝန်ဆောင်မှုလုပ်ငန်းများသည် အစပျိုးသောအဆင့်တွင်သာ ရှိနေဆဲဖြစ်ပြီး နိုင်ငံစီးပွားရေးမှာ သဘာဝ အရင်းအမြစ်များပေါ်တွင်သာ အဓိက မှီခို အားထား နေရသည်။ ထို့အတူ နိုင်ငံဖွံ့ဖြိုးတိုးတက်မှုနှင့် နိုင်ငံရေးအပြောင်း အလဲများမှာ မြန်မာနိုင်ငံအ တွက် ဦးစားပေးစိန်ခေါ်မှုများဖြစ်နေခဲ့သည်။ နိုင်ငံအရင်းအမြစ်နှင့် အကောင် အထည်ဖော်ဆောင် ရွက်မှုများမှာ ချည့်နဲ့နေဆဲပင်ဖြစ်ပြီး မြေယာနှင့်အခြား သဘာဝအရင်းအမြစ်များကို ထိန်းသိမ်းမှုမှာ အဂတိလိုက်စားမှုများကြောင့် ယိုယွင်းလျက်ရှိနေသည်။ ယင်းအတွက် ဥပဒေစည်းမျဉ်းများချမှတ်၍ အ ရေးယူဆောင်ရွက်ရန်မှာ အချိန်အတိုင်းအတာ တစ်ခုအထိ ယူရမည်ဖြစ် သည်။ မြေယာနှင့်ပညာရေးကိစ္စရပ်များသည် အဓိကပြဿ       နာတစ်ခု ဖြစ်ပြီး နိုင်ငံကို အဓိက ထိခိုက်မှုရှိစေသော ကိစ္စရပ်တစ်ခုဖြစ်သည်။ နိုင်ငံတွင်း ကျောင်းသားနှင့် လယ်သမားများက မကျေနပ်ချက်များကို သမဂ္ဂအဖွဲ့အ စည်းသစ် များဖွဲ့စည်း ကာ ဖော်ပြခဲ့ခြင်းမှာ ငြင်းစရာမရှိပေ။ နိုင်ငံတွင်း ဆယ် စုနှစ်များစွာ ဖြစ်ပွားခဲ့သော စစ်ပွဲများကလည်း အားနည်းချည့်နဲ့မှု၊ မသိ ကျိုးကျွန်ပြုမှု၊ အကူအညီကင်းမဲ့မှု အသံများကို ဆူညံစေခဲ့ သည်။ ယင်း အချိန်တွင် နိုင်ငံရေးသဘောထားဆန္ဒများ နည်းပါးမှုက ညှိနှိုင်းဆွေးနွေးရန် အတွက်လည်းခက်ခဲစေခဲ့သည်။
OECD ၂၀၁၅ ခုနှစ်အစည်းအဝေးပွဲမှ ပြိုကွဲနိုင်သောနိုင်ငံများ၏အခြေအနေများအပေါ် အစီရင်ခံထုတ်ပြန်ချက်
******************************************************************************
ယခုနှစ် ဆင်းရဲမွဲတေမှုလျှော့ချရေး မှတ်တမ်းတွင် ပြောင်းလဲတိုး တက်မှုရှိလာခဲ့ပြီး နှစ်တစ်ထောင် ဖွံ့ဖြိုးတိုးတက်ရေး လျာထားချက် (MDG) သည် မျှော်မှန်း ထားသော ရလဒ်ကို အနီးစပ်ဆုံးရောက်ရှိခဲ့ သည်။ အဓိက ပြိုကွဲနိုင်သောနိုင်ငံ များနှင့် ပြည်တွင်းစစ်ဖြစ်ပွားနေသော နိုင်ငံများတွင် MDG လျာထားချက်မှန်းခြေကို မရောက်ရှိခဲ့သော်လည်း ကမ္ဘာတစ် ဝန်းရှိ အလွန်အမင်းဆင်းရဲမွဲတေမှုကို ထက်ဝက်ခန့်လျှော့ချ နိုင်ခဲ့သည်။ သတိပြုဖွယ်ရာအချက်မှာ MDG ၏အခြေခံလုပ်ငန်းစဉ် များတွင် ပြိုကွဲနိုင်ပြီး စစ်ဖြစ်ပွား လျက်ရှိ သော နိုင်ငံများ၏ စိန်ခေါ်မှု အခက် အခဲများနှင့် MDG ၏ အကောင် အထည်ဖော်ဆောင် ရွက်မှုများကို ဖော်ပြမှုမရှိခြင်း ဖြစ်သည်။ ၁၅နှစ်တာကာလအတွင်းရရှိသော အထောက် အထားတစ်ခုမှာ ပြိုကွဲနိုင်သောနိုင်ငံ များနှင့် စစ်ဖြစ်ပွားလျက်ရှိသော နိုင်ငံ များမှာ ဖွံ့ဖြိုးတိုးတက်မှုနောက်ကျကျန်နေခြင်းပင် ဖြစ်သည်။
MDG ၏ လုပ်ဆောင်ချက်များတွင် ပြိုကွဲနိုင်သော နိုင်ငံများ နှင့် ဆင်းရဲမွဲတေမှုကြား ဆက်သွယ်ချက် ကို ဖော်ပြပြီး အလွန် အရေးပါ သော သိမှတ်ဖွယ်ရာဖြစ်သည်။ ပြည်တွင်း စစ်ဖြစ်ပွား နေသော နိုင်ငံတွင် နှိုင်း ယှဉ်ဖော်ပြနိုင်သော ဆက်သွယ်မှု မရှိသည်ကိုတွေ့ရပြီး နိုင်ငံဖွံ့ဖြိုးတိုးတက် မှု ပြန်လည်ရရှိရန်အတွက် နှစ် ၂၀ ကျော်အချိန်ယူတည်ဆောက်ရန်လို အပ်မည်ဖြစ်သည်။ စာရင်းဇယားများဖြင့်ဖော်ပြချက်အရ ပြိုကွဲနိုင်ပြီး ပြည် တွင်းစစ်ပေါ်ပေါက်နိုင်သော နိုင်ငံများ၏စစ်ဖြစ်ပွားရန် အဓိကလှုံ့ဆော်ပေး သောအချက်များတွင် တရားဥပဒေကင်းမဲ့ခြင်း၊ ညီမျှမှုမရှိခြင်း၊ လူမျိုးရေး ပြဿ   နာနှင့် အစွန်းရောက် လုပ်ဆောင်ချက်များ၊ ဘာသာရေးအရခွဲခြားဆက် ဆံမှုများပါဝင်လျက်ရှိသည်။ ရာသီဥတုပြောင်းလဲခြင်း၊ သဘာဝဘေး အန္တရာယ် နှင့် အီဘိုလာကဲ့သို့သော ရောဂါပျံ့နှံ့မှုများကလည်း ပစိဖိတ်ကျွန်းနိုင်ငံငယ် များနှင့် အနောက်အာဖရိကနိုင်ငံများအထိ နိုင်ငံများစွာ ကို ပြိုကွဲစေရန် ထိရောက်မှု ရှိစေ ခဲ့သည်။ ကုလမှထုတ်ပြန်သော ပြိုကွဲနိုင်သောနိုင်ငံ များအခြေပြ ဇယား တွင် မြန်မာနိုင်ငံသည် အကြမ်းဖက်မှု၊ တရားစီရင်ရေးနှင့် ဌာနဆိုင်ရာတို့တွင် အားနည်းချက်များ ရှိနေသည်ကို ပြ သထား သည်။ မြန်မာနိုင်ငံ၏ လူမှုအဖွဲ့အစည်းတစ်ရပ်လုံးသည် အနည်းဆုံးအနေဖြင့် လူမှုဝန်ဆောင်မှုလုုပ်ငန်းများ လုံးဝပျောက်ဆုံးနေသည့်တိုင် လူမှုအဖွဲ့အစည်း တွင်း ကွာဟချက် များကို ကိုယ်တိုင်ကိုယ်ကျ တည်ငြိမ်မှုရှိစွာ ဖြည့်ဆည်း နိုင်ခဲ့ကြသည်။ မြစ်ဝကျွန်းပေါ်ဒေသသို့ နာဂစ်ဆိုင်ကလုန်းမုန်တိုင်း ဝင် ရောက်ခဲ့ခြင်း၊ လတ်တလောဖြစ်ပွားခဲ့သော ဘာသာရေး အဓိကရုဏ်း များနှင့် ကျောင်းသားဆန္ဒပြမှုများပေါ်ပေါက်လာခြင်းသည် မြန်မာနိုင်ငံ၏ အပြောင်း အလဲအတွက် အချက်ပြခဲ့ခြင်းပင်ဖြစ်သည်။
မြန်မာ့နိုင်ငံရေးတွင် အခြား သော အဓိကအခန်းကဏ္ဍနှစ်ရပ်မှာ ငြိမ်းချမ်းရေးနှင့် ဖက်ဒရယ်ပြည်နယ် ခွဲဝေရေးဖြစ်သည်။ ယင်းဆန္ဒတို့မှာ ယခုအခါ သဘောထားကွဲလွဲမှုထက် ပင်ကျော် လွန်လျက်ရှိနေသည်။ သို့သော် မည်သည့်အရာက ဦးစွာဖြစ်ပေါ် လာမည်မှာ မေးခွန်းထုတ်စရာအဖြစ်ကျန်ရှိနေသည်။ ဖယ်ဒရယ်စနစ်တစ်ခု သည် ပိုမိုဖွံ့ဖြိုးတိုးတက်မှုကို ဖြစ်ပေါ်လာ စေနိုင်ဖွယ်ရှိပြီး ယင်းစနစ်တွင် အစိုးရဌာနဆိုင်ရာများထက် တာဝန်ယူမှုပိုရှိလာ နိုင်လိမ့်မည်ဖြစ်ကာ ခိုင် မာသောငြိမ်းချမ်းရေးကိုလည်း ယင်းအပေါ်တွင် အခြေခံတည်ဆော က်နိုင် မည်ဖြစ် သည်။ ပြည်သူများ အနေဖြင့် ဖက်ဒရယ်လုပ်ငန်းစဉ်ကို မြင်တွေ့ ရချိန်တွင် ကနဦးအစဆိုလျှင်ပင် လိုချင်တောင့်တမှုရှိလာမည်ဖြစ်ပြီး အနှောင့်အယှက်ပြဿ      နာများ ပေါ်ပေါက် လာနိုင်ပေသည်။
မြန်မာနိုင်ငံ၏ လူ့အခွင့်အရေးဆိုင်ရာ ကုလအထူးကိုယ်စားလှယ်အခန်း ကဏ္ဍ
**********************************************************
မြန်မာနိုင်ငံတွင် ကုလအထူးကိုယ်စားလှယ်ရုံးသည် အပြောင်းအလဲများစွာဖြင့်တွေ့ကြုံခဲ့ရသည်။ တစ်ချိန်က ကုလကိုယ်စားလှယ် ရုံးကို စစ်တပ်မှ မျက်ခြည်မပြတ်လျှို့ဝှ က်ထောက် လှမ်းမှုများပြုလုပ်နေစဉ်တွင် ဒီမိုကရေစီအရွေ့အပြောင်းတစ်ခုကလည်း ကုလ ကိုယ်စားလှယ်ရုံး၏ ထောက်ခံမှု၊ လုပ်ဆောင်ချက်များကိုသာ မှီခိုအားထားခဲ့ရသည်။ ယခုအခါ ကုလကိုယ် စားလှယ်ရုံးသည် လုပ်ငန်းတာ ဝန်သစ်များနှင့် ဖိအားသစ်များကို ထပ်မံရင်ဆိုင်နေရပြီး ယခင်ကထက်ပင် တာဝန်ပိုမိုကြီးလေးဖွယ် ရှိနေ သည်။ မြန်မာ နိုင်ငံ၏ တိုင်းရင်းသား လူမျိုးရေး ရာတွင်ပင် ယင်းအနေဖြင့် တာဝန်များစွာ ကို ဆောင်ရွက် ရမည်ဖြစ်သည် ။ မြန်မာနိုင်ငံ တွင် ဒီမိုကရေ စီနှင့် လူအခွင့်အရေးများမှာ စံနှုန်းနှစ်ခု၊ သုံးခုထက်ပိုလေသည်။ ထို့ ကြောင့်ပင် မြန်မာနိုင်ငံ၏ လူမှုအဖွဲ့အစည်း၊ နိုင်ငံသားခံယူမှုနှင့် မြန်မာ နိုင်ငံဖွား တိုင်းရင်းသားမျိုးနွယ်စုများအတွက် တန်းတူညီမျှအခွင့်အရေးရ ရှိရေးကို ခက်ခဲစွာ ရုန်းကန်တည်ဆောက် ရဖွယ်ရှိ နေသည်။
ဆက်လက်၍ နယ်စပ်လူဝင်မှုပြဿနာကိုလည်း ထိန်းချုပ်ဟန့်တားမှုများပြုလုပ်ရ နိုင် သည်။ ထိုကဲ့သို့ အရေးယူဆောင်ရွက်မှု များတွင် လစ်ဘရယ်အစိတ်အပိုင်း အချို့မှ အကြောင်း ပြချက်များ ကလည်း ပြဿ နာများစွာကို ဖြစ်ပေါ်လာ စေနိုင်ခြင်းကြောင့် အဘက်ဘက်မှ ဖြစ်ပွားလာနိုင်သည့် ကိစ္စရပ်များကို ကိုင်တွယ်ဖြေရှင်းကြရမည်ဖြစ်သည်။
ပြဿ နာရင်းမြစ်များကို ရင်ဆိုင်ဖြေရှင်းမှု
************************************
မြန်မာနိုင်ငံတွင် အချိန်မီကုစားရန်လိုအပ်နေသော လူမျိုးရေးနှင့် ဘာသာရေးပြဿ      နာများကို မိမိကိုယ်တိုင် ရင်ဆိုင်ဖြေရှင်းရန် ရှိနေ သည်။ မိမိတို့အနေဖြင့် ယင်းအတွက် ဆောင်ရွက် သင့်သည်များ ကို နိုင်ငံတကာ မှအကြံပေးချက်များကို နားထောင်နေရုံဖြင့် အလုပ်ဖြစ်နိုင်ဖွယ်မရှိပေ။ မိမိတို့အနေဖြင့် လုပ်သင့်လုပ်ထိုက်သည်ကို ကောင်းစွာသိရှိကြပြီးဖြစ်သကဲ့သို့ အကောင် အထည် ဖော်ဆောင် ရွက်ခြင်းကသာ မြန်မာနိုင်ငံကို ခိုင်မာတောင့်တင်းပြီး စည်းလုံးညီညွတ်သော နိုင်ငံတစ်နိုင်ငံအဖြစ်ရပ်တည် နိုင်စေမည်ဖြစ်သည်။ လက်ရှိအချိန်သည် ပြဿ နာများကို ရဲဝံ့စွာရင်ဆိုင် ဖြေရှင်းရမည့်အချိန်ဖြစ်သော်လည်း အများအားဖြင့် ယင်းသို့ ဆောင်ရွက် မှုနည်းပါးလွန်းလှသည်ဟု ထင်မှတ်ရသည်။ အစိုးရကမြန်မာနိုင်ငံ၏ပြဿ  နာများကို ရဲဝံ့စွာရင် ဆိုင် ကိုင်တွယ်ဖြေရှင်းမှုမပြုမီ မိမိအနေဖြင့် နေပြည်တော်မှ ပြည်ဖုံးကားချမှုကို ဦးစွာပထမဖယ်ရှားလိုသည်။ ထိုင် နေစဉ် အကောင်းထ ကာမှ ကျိုးမှန်းသိဟူသော မြန်မာဆိုရိုးစကားရှိသည်။ ဦးသိန်းစိန်အစိုးရလက်ထက်တွင် မြန်မာနိုင်ငံ၏ ဒုက္ခိတဘဝသာမက အတွင်းလှိုက်စားနေခဲ့သော မြန်မာနိုင်ငံအခြေအနေကို ပြသခဲ့သည်။ အမှန်အားဖြင့် မြန်မာနိုင်ငံသို့ လာရောက်လည်ပတ်ကြသူများ၊ အလှူရှင်များ၊ ကျွမ်းကျင်သူများနှင့်အခြားသော နိုင်ငံတွင်းသို့ရောက်ရှိ လာသောသူများ အားလုံးသည် ယင်းအခြေအနေကို မမြင်တွေ့နိုင်ခဲ့ကြပေ။ ယခုကာလတွင် ကိုးကန့်တောင်တန်းများဆီ မှ မြန်မာနိုင်ငံ ရခိုင်ကမ်းရိုး တန်းဒေသအထိ  ဆိတ်သုဉ်းနေခဲ့သော မူဝါဒများ၊ အထမမြောက်ခဲ့သော လုပ်ငန်းစဉ် အကောင် အထည်ဖော်မှု များကို ပီပီပြင်ပြင်သိမြင်သင့်သည်။
သို့သော် မြန်မာနိုင်ငံကိုပြန်လည်ပြုပြင်တည့်မတ်ရန်အတွက် အလှူရှင်၊ထောက်ပံ့ကူ ညီမှုစီမံကိန်းများမှ ပျောက်ကွယ်သွားခြင်း မရှိသေးပေ။ သို့ သော် အလှူရှင်များ၊ ချေးငွေထောက်ပံ့သူများ မြန်မာနိုင်ငံကို ထောက်ပံ့ ကူညီမှုပေးရာတွင် အထူးဂရုပြုရန်လို အပ်ပေလိမ့်မည်။ ကမ္ဘောဒီးယားနိုင်ငံ တွင်း နိုင်ငံခြားထောက်ပံ့ကူညီမှုနှင့် ရင်းနှီးမြှုပ်နှံမှု အတွေ့အကြုံများကို  မြန်မာနိုင်ငံပြည် သူများအတွက် ဆက်လက်အသုံးချနိုင်မည်ဖြစ်သည်။ ၂၀၁၂ ခုနှစ် တည်ငြိမ်စွာ ဖွံ့ဖြိုးတိုးတက်ရေး ကုလအစည်းအဝေးပွဲတွင် MDGs ရည်မှန်းချက်နေရာတွင်  SDGs  စီမံကိန်းကို အစိုးရများက ဆွေးနွေးညှိနှိုင်းခဲ့ကြသည်။ ဖွံ့ဖြိုးတိုးတက်ရေးစီမံကိန်းသစ်ကို ၂၀၁၅ ခုနှစ် စက်တင်ဘာလတွင် အဆုံးသတ်အတည်ပြုပြီး ၂၀၁၆ ခုနှစ်မှ ၂၀၃၀ ခုနှစ်အတွင်း စီမံကိန်းကို စတင်အကောင် အထည်ဆောင်ရွက်ရန် ရည် မှန်းထားခဲ့သည်။ ပြိုကွဲနိုင်သော နိုင်ငံများအနေဖြင့်  MDGs လုပ်ငန်း စဉ်များကို အဆုံးသတ်နိုင်ရန် ရုန်းကန်နေရချိန်တွင် စီမံကိန်းအသစ်ကို အကောင်အထည်ဖော်လုပ်ကိုင်လာပါက  အဟန့်အတားများဖြင့် ရင်ဆိုင်ရ ဖွယ်ရှိသည်။ မည်သို့ပင်ဖြစ်စေ ၂၀၁၅ လွန်စီမံကိန်းသည် အားနည်းသော လုပ်ဆောင်မှုများနှင့် တိုးတက်မှုများရပ်ဆိုင်းခဲ့သည့်တိုင်
ချမှတ်ထားခဲ့သော အလေးထား ဦးတည်ချက်များမှာ-
လက်တွဲခေါ်ယူမှု- အကောင်အထည်ဖော်ဆောင်ရွက်သော အဖွဲ့အစည်း၏ ရည်မှန်းချက်နှင့် လျာထားချက်များသည် သုညအဆင့်မှ အခြေခံထားပြီး နိုင်ငံအားလုံးမှ လူသားအားလုံးအပေါ် အကျိုးသက်ရောက်မှုရလဒ်ဖြင့် သာ အောင်မြင်မှုကိုသတ်မှတ်သည်။
အကျိုးရလဒ်တန်ဖိုး- ကုလအဖွဲ့ဝင်နိုင်ငံများက စီမံကိန်းအသစ်ကို သံသယ ဖြစ်ဖွယ်ရာ အကျိုးသက်ရောက်မှုနှင့်လုပ်ငန်းဆောင်ရွက်မှုများထက် ပိုမို ထိရောက်မှုရှိသော လုပ်ငန်း ဆောင်ရွက်မှုဖြစ်စေရန် ဆုံးဖြတ်ထားသည်။
ကွာဟချက်များလျှော့ချခြင်း- စီမံကိန်း ရည်မှန်းချက်ပန်းတိုင်တွင် အ ကျိုးသက်ရောက်မှုမရှိသော နိုင်ငံအဖွဲ့အစည်းများကို အဓိကအလေး ထားဆောင်ရွက်ကာ နိုင်ငံများကြား ဖွံ့ဖြိုးတိုးတက် မှုကွာခြားချက် များ လျှော့ချနိုင်ရေးတို့ ဖြစ်သည်။
၂၀၁၅ ခုနှစ် စက်တင်ဘာလတွင် ပြုလုပ်ခဲ့သော ခိုင်မာသော ဖွံ့ ဖြိုးတိုးမှု  SDGs  စီမံကိန်းအထူးအစည်းအဝေးပွဲတွင် ကုလ သမဂ္ဂ အထွေထွေအတွင်းရေးမှူးချုပ်၏ အစီရင်ခံစာအတွင်း လူမှုအဖွဲ့အစည်း တစ်ရပ်လုံး၏ ငြိမ်းချမ်းလုံခြုံရေးကိုမျှတ စွာ မြှင့် တင်ရေးနှင့် ခိုင်မာသော အစိုးရဌာနဆိုင်ရာများတည်ရှိရေးတို့ကို SDGs စီမံကိန်းအတွက် အရေးကြီးအခြေခံခြောက်ရပ်မှ တစ်ရပ်အဖြစ် ဖော်ပြခဲ့သည်။ ပြိုကွဲနိုင် သော နိုင်ငံများတွင် တရားမျှတမှုနှင့် ငြိမ်းချမ်းရေးသည် စိန်ခေါ်မှုများကို ရင်ဆိုင်ဖြေရှင်းရာတွင် အရေးကြီး အဆင့်တစ်ဆင့်ဖြစ်ပေလိမ့်မည်။
********************
မြန်မာနိုင်ငံဖွံ့ဖြိုးတိုးတက်ရေးကို ကုလသမဂ္ဂစီမံကိန်းသစ်၏ ၂၀၃၀ ခုနှစ် လျာထားချက်အတွင်း၌ပင် ပြီးမြောက်အကောင် အထည်ဖော်နိုင် ဖွယ်မရှိပေ။ ယခုနှစ်အတွင်း မြန်မာနိုင်ငံ၏ ပြုပြင်ပြောင်းလဲ မှုနှင့် ငြိမ်းချမ်းရေးဖြစ်စဉ်များမှာ ဆက်တိုက်ဆိုသ လို ပေါ်ပေါက်လာခဲ့ပြီး စစ် ဝတ်လဲအရပ်သားအစိုးရနှင့် ဒီမိုကရေစီရေးတိုက်ပွဲဝင်ကြသူများမှာ နိုင်ငံ တွင်း ကိုင်တွယ် ဖြေရှင်း ရန် ပြဿနာရပ်များ၏ အဖြေကို ရှာဖွေဖော်ထုတ် နိုင်ဖွယ်မရှိသည်ကို မြင်တွေ့ ရသည်။ သို့သော် ပြုပြင်ပြောင်းလဲရေးအတွက် အမှန်တကယ်စိတ်ဆန္ဒ ရှိခဲ့မည်ဆိုပါက ကုလအပါ အဝင် နိုင်ငံတကာ မိတ်ဖက်အဖွဲ့အစည်းများ၏ အကူအညီဖြင့် မြန်မာနိုင်ငံကို အသစ်တစ်ဖန်ပြန်လည်တည့်မတ်နိုင်ဖွယ်ရှိသည်။ ကုလသမဂ္ဂ၏ အခန်းကဏ္ဍသည် စစ်မှန်သော အထောက် အကူများ ကိုရရှိစေမည်ဖြစ်သော်လည်း ကုလ အဖွဲ့ အစည်းတစ်ခုတည်းဖြင့် အကျိုးသက်ရောက်မှုရှိရန် စွမ်းသာမည်မဟုတ် ပေ။ သို့သော် ကုလသမဂ္ဂ သည် ခိုင်မာသော ပူးပေါင်း ပါ ဝင်ဆောင်ရွက်မှုကို ပြုလုပ်ပေးနိုင်မည်ဖြစ်သည်။
Myanmar and the UN focusing on Fragility
U Khin Zaw Win
Translated By ; စိုးမိုး IN'D
Read 1183 times
Published in Advertisement
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook